ΕΚΘΕΣΗ ΤΗΣ ΕΠΙΤΡΟΠΗΣ - Έλεγχος των ενισχύσεων που χορηγήθηκαν στη βιομηχανία σιδήρου και χάλυβα βάσει του άρθρου 95 της συνθήκης ΕΚΑΧ, Δέκατη έβδομη, Μάιος 2002

1. Εισαγωγή

Η Επιτροπή υποβάλλει την δέκατη έβδομη έκθεσή της σχετικά με τον έλεγχο των ενισχύσεων που χορηγήθηκαν στη βιομηχανία σιδήρου και χάλυβα δυνάμει των αποφάσεων της Επιτροπής της 12ης Απριλίου 1994 [1] και της 29ης Νοεμβρίου 1995 [2]. Καλύπτει τις εξελίξεις έως τις 31 Δεκεμβρίου 2001 με βάση τις πληροφορίες που κοινοποιήθηκαν από τις πορτογαλικές και αυστριακές αρχές σχετικά με τις επιχειρήσεις Siderurgia Nacional και Voest Alpine Erzberg. Δεδομένου ότι οι περισσότεροι όροι που έθεσε η Επιτροπή στις αποφάσεις της για την έγκριση των ενισχύσεων πληρούνται ήδη, στην παρούσα έκθεση εξετάζονται μόνο οι όροι οι οποίοι ακόμη ελέγχονται από την Επιτροπή

[1] Απόφαση αριθ. 94/257/ΕΚΑΧ (ΕΕ L 112, της 3.5.1994, σ. 52)

[2] Απόφαση αριθ. 96/269/EΚΑΧ (ΕΕ L 94, 16.4.1996, σ. 17)

Όσον αφορά την EKO Stahl GmbH, η οποία προηγουμένως είχε αποτελέσει το αντικείμενο ελέγχου, ο περιορισμός της παραγωγικής ικανότητας της νέας εγκατάστασης θερμής έλασης σε 1,5 εκατ. τόνους/έτος ισχύει έως το τέλος Ιανουαρίου 2005. Εξασφαλίζεται μέσω ηλεκτρονικής συσκευής η οποία καθιστά τεχνικά αδύνατη την υπέρβαση του εν λόγω ανώτατου ορίου. Το σύστημα είναι αξιόπιστο ενώ υποβάλλονται τακτικά στην Επιτροπή καταστάσεις των παραγόμενων ποσοτήτων.

2. Siderurgia Nacional, Πορτογαλία

2.1. Εισαγωγή

Στις 12 Απριλίου 1994 η Επιτροπή ενέκρινε [3] ενίσχυση ύψους 60,12 δισ. ΡΤΕ [4] προς την κρατική χαλυβουργία Siderurgia Nacional βάσει του άρθρου 95 της συνθήκης ΕΚΑΧ (βλ. λεπτομέρειες στις προηγούμενες εκθέσεις ελέγχου). Η ενίσχυση αυτή καταβλήθηκε κατά τα έτη 1994 και 1995.

[3] EE L 112, 3.5.1994, σ. 52

[4] 1 EUR = 200,482 PTE. Συνολικό ποσό 299 εκατ. ευρώ.

Το Σεπτέμβριο του 1994, στο πλαίσιο του πέμπτου κώδικα ενισχύσεων προς τη βιομηχανία σιδήρου και χάλυβα [5], η Επιτροπή ενέκρινε:

[5] ΕΕ C 390, της 31.12.1994, σ. 18.

-κοινωνική ενίσχυση ύψους 4.925 εκατ. ΡΤΕ,

-ενίσχυση για την προστασία του περιβάλλοντος ύψους 1.000 εκατ. ΡΤΕ.

Έως τα τέλη του 2001, καταβλήθηκαν κοινωνικές ενισχύσεις ύψους 3.401,76 PTE και ενισχύσεις για την προστασία του περιβάλλοντος ύψους 750 εκατ. PTE.

Η έγκριση της ενίσχυσης εξαρτήθηκε από διάφορους όρους εκ των οποίων η Επιτροπή συνεχίζει να ελέγχει τους εξής :

-αντικατάσταση της υψικαμίνου στο Seixal με κάμινο βολταϊκού τόξου (εκκρεμεί),

-μείωση του συνολικού προσωπικού κατά 1798 άτομα μέχρι τα τέλη του 1996.

2.2. Επενδύσεις

SN Longos - Ηλεκτροκάμινος βολταϊκού τόξου

Βάσει του αρχικού σχεδίου αναδιάρθρωσης (PERG), η αντικατάσταση της υψικαμίνου με ηλεκτροκάμινο βολταϊκού τόξου θα γινόταν στις αρχές του 1996. Η απόφαση της πορτογαλικής κυβέρνησης να ιδιωτικοποιήσει αμέσως τις λειτουργούσες επιχειρήσεις, πράγμα το οποίο δεν προέβλεπε το αρχικό πρόγραμμα αναδιάρθρωσης και το γεγονός ότι οι αρχές άφησαν την τελική επενδυτική απόφαση στους νέους ιδιώτες μετόχους της SN Longos οδήγησε σε εξαετή καθυστέρηση της εγκατάσταση της ηλεκτροκαμίνου (βλ. προηγούμενες εκθέσεις).

Το σύνολο του εξοπλισμού έχει εγκατασταθεί. Έχουν ήδη πραγματοποιηθεί δοκιμές ψυχρής έλασης. Δοκιμές θερμής έλασης έχει προγραμματιστεί να γίνουν κατά το πρώτο δεκαπενθήμερο του Μαΐου.

2.3. Εξέλιξη εργατικού δυναμικού

Το αρχικό πρόγραμμα αναδιάρθρωσης (PERG) προέβλεπε μείωση του προσωπικού κατά 1798 άτομα στο τέλος της περιόδου αναδιάρθρωσης. Η απόφαση της πορτογαλικής κυβέρνησης να ιδιωτικοποιήσει αμέσως τις λειτουργούσες επιχειρήσεις θα οδηγήσει σε μείωση του προσωπικού κατά 2663 άτομα το 2002, Με το κλείσιμο της υψικαμίνου τον Μάρτιο του 2001, μόνον 44 εργαζόμενοι θα παραμείνουν στην SN Servicos για τη διάλυση των εγκαταστάσεων.

Χρηματοδότηση των απολύσεων:

>ΘΕΣΗ ΠIΝΑΚΑ>

* Για τα στοιχεία της περιόδου 1993 - 2000 βλ. προηγούμενες εκθέσεις.

1 Σύμφωνα με το άρθρο 4 παράγραφος 1 του πέμπτου κώδικα ενισχύσεων (που ίσχυε ως το 1996) και του έκτου κώδικα ενισχύσεων (από το 1997) προς τη βιομηχανία σιδήρου και χάλυβα, η συνεισφορά του κράτους καλύπτει το 50% του κόστους.

2 Με αμοιβαία συμφωνία (διαπραγμάτευση απολύσεων).

Το 2001, καταβλήθηκαν ενισχύσεις κοινωνικού χαρακτήρα ύψους 732,6 εκατ. ΡTE δυνάμει του άρθρου 4 του έκτου κώδικα ενισχύσεων προς τη βιομηχανία σιδήρου και χάλυβα.

2.4. Πωλήσεις

Μετά το κλείσιμο της υψικαμίνου της, η SN Serviηos δεν παρήγαγε ούτε πώλησε πρίσματα κατά το δεύτερο εξάμηνο του 2001.

2.5. Οικονομικές επιδόσεις

Οι πορτογαλικές αρχές παρείχαν πλήρη χρηματοοικονομικά στοιχεία και δείκτες, σύμφωνα με το παράρτημα της απόφασης της Επιτροπής.

Σύμφωνα με τις πορτογαλικές αρχές, οι απώλειες της SN Serviηos οφείλονταν πρωτίστως στο υψηλό επίπεδο του κόστους απόσβεσης και των προβλέψεων.

Το κλείσιμο της υψικαμίνου είχε επίσης ως αποτέλεσμα έκτακτη επιβάρυνση από την συμπερίληψη στους λογαριασμούς των συνολικών αποζημιώσεων που καταβλήθηκαν για τη λύση συμβάσεων εργασίας με άτομα που επρόκειτο να απολυθούν από τον Απρίλιο του 2001 και έπειτα.

SN Serviηos

>ΘΕΣΗ ΠIΝΑΚΑ>

2.6. Ενισχύσεις

Οι ενισχύσεις που εγκρίθηκαν δυνάμει του άρθρου 95 της συνθήκης ΕΚΑΧ καταβλήθηκαν σε έξι δόσεις κατά το χρονικό διάστημα Μαρτίου 1994-Ιουνίου 1995, όπως εξηγήθηκε στην τέταρτη έκθεση ελέγχου. Η περιβαλλοντική ενίσχυση που εγκρίθηκε δυνάμει του άρθρου 3 του πέμπτου κώδικα ενισχύσεων ύψους 3.740.984 ευρώ καταβλήθηκε το 2001. Η διάθεση της εγκριθείσας ενίσχυσης κοινωνικού χαρακτήρα δυνάμει του άρθρου 4 παράγραφος 1 του πέμπτου και έκτου κώδικα ενισχύσεων προς τη βιομηχανία σιδήρου και χάλυβα εξηγείται παραπάνω στο σημείο 2.3 (χρηματοδότηση απολύσεων).

3. Voest Alpine Erzberg GmbH, Αυστρία

3.1. Εισαγωγή

Στις 29 Νοεμβρίου 1995, η Επιτροπή ενέκρινε [6] κρατική ενίσχυση υπέρ της Voest Alpine Erzberg GmbH (VAEG), για τη σταδιακή παύση των εξορυκτικών της δραστηριοτήτων μέχρι το έτος 2002. Η εγκριθείσα ενίσχυση ανέρχεται συνολικά σε 272 εκατ. ΑΤS για να καλύψει ζημίες εκμετάλλευσης της περιόδου 1995-2002 και 136 εκατ. ATS [7] για να καλύψει το κόστος του κλεισίματος των μεταλλείων με τρόπο ασφαλή και φιλικό προς το περιβάλλον.

[6] EE L 94, της 16.4.1996, σ. 17

[7] 1 ευρώ = ATS 13,7603. 272 εκατ. ATS = 19,76 εκατ. ευρώ, 136 εκατ. ATS = 9,88 εκατ. ευρώ.

Η έγκριση των ενισχύσεων υπόκειται μεταξύ άλλων στους ακόλουθους όρους:

-να μην σημειωθεί υπέρβαση των ετήσιων ανώτατων ορίων ενίσχυσης και του ετήσιου ανώτατου ορίου παραγωγής, όπως αναγράφονται στον πίνακα που ακολουθεί (μέχρι σήμερα τηρείται),

-η ενίσχυση λειτουργίας δεν θα υπερβαίνει τη διαφορά μεταξύ κόστους παραγωγής και εσόδων (μέχρι σήμερα τηρείται).

-η τιμή που χρεώνεται για σιδηρομετάλλευμα θα κυμαίνεται στα επίπεδα της αγοράς και δεν θα είναι χαμηλότερη από την τιμή του εισαγόμενου σιδηρομεταλλεύματος (μέχρι σήμερα τηρείται).

3.2. Παραγωγή και πωλήσεις

Το 2001, η VAEG παρήγαγε 980 000 τόνους σιδηρομεταλλεύματος με μέση περιεκτικότητα σιδήρου 33,6% και 902 000 τόνους προϊόντων χαμηλής ποιότητας, τα οποία ο μοναδικός πελάτης της, η voestalpine Stahl GmbH (VSG), μπορεί να τα χρησιμοποιήσει ως υλικό γόμωσης υψικαμίνου (Mφllerzusatzmaterial). Συνεπώς, η εταιρεία τήρησε το επιτρεπόμενο για το 2001 [8] ανώτατο όριο.

[8] Βλ. 16η έκθεση, σημείο 5.2.2.1

Το σιδηρομετάλλευμα κανονικής ποιότητας πωλήθηκε σε τιμή 10,14 ευρώ ανά τόνο. Η σταθερή αυτή τιμή ορίστηκε το Νοέμβριο του 2000 για ολόκληρο το 2001.

Το υλικό χαμηλής ποιότητας (Mφllerzusatzmaterial) πωλείτο 6,03 ευρώ/τόνο, τιμή που καθορίστηκε με βάση την τιμή αγοράς ασβεστοχάλικου (Kalkschotter).

Η μέση τιμή παραδόσεων σιδηρομεταλλεύματος και υλικού χαμηλής ποιότητας (Mφllerzusatzmaterial) ανέρχεται, συνεπώς, σε 7,92 ευρώ ανά τόνο. Συμπεριλαμβανομένων των εξόδων μεταφοράς μέχρι το VSG/Linz, η χρεωθείσα τιμή ήταν 53,01 ευρώ/τόνο Fe.

Η εν λόγω τιμή σιδηρομεταλλεύματος ανά τόνο Fe είναι υψηλότερη από την ανάλογη τιμή εισαγόμενου σιδηρομεταλλεύματος. Συνάγεται συνεπώς ότι οι τιμές που χρεώθηκαν το 2001 δεν ήταν χαμηλότερες από το ύψος που απαιτείται βάσει του άρθρου 2 της απόφασης της Επιτροπής της 29ης Νοεμβρίου 1995.

Στο παράρτημα, παρατίθεται λεπτομερής επισκόπηση της παραγωγής, του κόστους παραγωγής, των πωλήσεων, των τιμών και των απωλειών.

3.3. Σύγκριση των ενισχύσεων που καταβλήθηκαν με τις ενισχύσεις που εγκρίθηκαν

>ΘΕΣΗ ΠIΝΑΚΑ>

* Για τα στοιχεία της περιόδου 1995 - 2000 βλ. προηγούμενες εκθέσεις.

3.4. Εξέλιξη εργατικού δυναμικού

Το πρόγραμμα μείωσης του εργατικού δυναμικού έχει ως εξής:

>ΘΕΣΗ ΠIΝΑΚΑ>

Με βάση το αρχικό πρόγραμμα, στις 31 Δεκεμβρίου 2001 το σύνολο του προσωπικού είχε μειωθεί σε 183. Συνεπώς, η μείωση του εργατικού δυναμικού γίνεται ταχύτερα απ' ότι προβλεπόταν.

ΠΑΡΑΡΤΗΜΑ

Σύγκριση του κόστους παραγωγής και των εσόδων το 2001

>ΘΕΣΗ ΠIΝΑΚΑ>